10 Jurnalul Oficial al Uniunii Europene 03/vol. 20 31996R2184 15.11.1996 JURNALUL OFICIAL AL COMUNITĂȚILOR EUROPENE L 292/1 REGULAMENTUL (CE) NR. 2184/96 AL CONSILIULUI din 28 octombrie 1996 privind importurile în Comunitate de orez originar din Egipt și provenind din această țară CONSILIUL UNIUNII EUROPENE, având în vedere Tratatul de instituire a Comunității Europene, în special articolul 113, având în vedere propunerea Comisiei, întrucât Comunitatea și Republica Arabă Egipt au convenit, printr-un acord sub formă de schimb de scrisori, că taxa vamală care trebuie aplicată la importul de orez (codul NC 1006) origi- nar din Egipt și provenind din această țară este taxa calculată în conformitate cu articolul 12 din Regulamentul (CEE) nr. 1418/76 al Consiliului din 21 iunie 1976 privind organizarea comună a pieţei orezului (!), redusă cu o sumă echivalentă cu 25 % din valoarea taxei respective, și că reducerea acordată nu mai este con- diționată de perceperea de către Egipt a unei taxe de export pe produs; întrucât Regulamentul (CEE) nr. 1250/77 al Consiliului din 17 mai 1977 privind importurile de orez din Republica Arabă Egipt ar trebui abrogat în consecinţă (2), ADOPTĂ PREZENTUL REGULAMENT: Articolul 1 Taxa vamală care trebuie aplicată la importul în Comunitate de orez (codul NC 1006) originar din Egipt și provenind din această țară este taxa calculată în conformitate cu articolul 12 din Regulamentul (CEE) nr. 1418/76, redusă cu o sumă echivalentă cu 25 % din valoarea taxei respective, în limitele unui volum anual de 32 000 de tone. Articolul 2 Normele de aplicare a prezentului regulament, inclusiv eventualele măsuri de supraveghere, se stabilesc în conformitate cu procedura prevăzută la articolul 27 din Regulamentul (CEE) nr. 1418/76. Articolul 3 Regulamentul (CEE) nr. 1250/77 se abrogă. Articolul 4 Prezentul regulament intră în vigoare în a treia zi de la data publicării în Jurnalul Oficial al Comunităților Europene. Se aplică de la 1 mai 1996. Prezentul regulament este obligatoriu în toate elementele sale și se aplică direct în toate statele membre. Adoptat la Luxemburg, 28 octombrie 1996. (!) JO L 166, 25.6.1976, p. 1. Regulament modificat ultima dată de Regulamentul (CE) nr. 3072/95 OL 329, 30.12.1995, p. 18). () JOL146,146.1977,p.9. Pentru Consiliu Președintele D. SPRING